Lav et referat af nedenstående tekst:

Tekst:
En flok naboer var hurtige med vand og slange, da en kortslutning i en elinstallation formentlig var skyld i, at der torsdag formiddag gik ild i en garage på Grandalsvej i Thisted. Det gjorde situationen overskuelig fra beredskabet, da slukningskøretøjerne nåede frem, fortæller den tekniske holdleder fra Nordjyllands Beredskab, Chris Rasmussen, til TV MIDTVEST. -  Det var gode folk, der stod klar til at hjælpe. Der var både folk fra kasernen og en, der arbejder som indsatsleder hos os, så de holdt flammerne nede, til vi kom frem. - Der var synlige flammer, og ilden havde bredt sig til værksted, garage og tagkonstruktion. Gasflasker reddet ud I garagen, der ifølge holdlederen bliver brugt til opbevaring af forskellig art, var der gasflasker, som brandvæsnet hurtigt fik reddet ud. Kort før middagstid er beredskabet fortsat i gang med efterslukningsarbejdet på adressen. - Det kommer nok til at tage et par timer endnu – eller tre – før vi er færdige, lyder det fra Chris Rasmussen. Alarmen lød klokken ved 9.30-tiden, og der er ikke kommet nogen til skade i forbindelse med branden.

Referat:
Der er udelukkende sket materiel skade i forbindelse med en garagebrand i Thisted, fortæller brandvæsnets holdleder.